OzLabs/hebrew-wiki-articles huggingface dataset:
פיליפ דאמס

פיליפ דאמס (בהולנדית: Filip Daems, נולד ב-31 באוקטובר 1978 בטורנהאוט שבבלגיה) הוא כדורגלן עבר בלגי ששיחק בעמדת הבלם. 

דאמס העביר את מרבית הקריירה בבורוסיה מנשנגלדבך, בה שימש קפטן, וערך שבע הופעות במדי נבחרת בלגיה.

==קריירת מועדונים==
דאמס החל את קריירת הבוגרים שלו בלירסה הבלגית, שם שיחק עד לקיץ 2001, אז עבר לגנצ'לרבירליגי מליגת העל הטורקית. דאמס שיחק בגנצ'לרבירליגי שלוש עונות וחצי, כאשר העונה הטובה ביותר הייתה עונת 2002/03 בה הבקיע שבעה שערי ליגה ב-27 הופעות. בפגרת החורף של עונת 2004/05 עזב דאמס את גנצ'לרבירליגי וחתם בבורוסיה מנשנגלדבך. עד לסוף עונת 2004/05 ערך דאמס 11 הופעות והבקיע שער אחד. בעונה זו ניצלו דאמס וגלאדבך מירידה על חודה של נקודה אחת. בעונת 2006/07 נשרה גלדבאך לבונדסליגה השנייה, כאשר דאמס שיחק בקבוצת המילואים של המועדון בעונה זו, לאחר שסבל מפציעה. בעונת 2007/08 חזר דאמס לסגל הקבוצה הבכירה, והעפיל עמה בחזרה לבונדסליגה. בעונת 2008/09 דאמס וגלדבאך ניצלו ממשחקי המבחן על חודה של נקודה אחת. דאמס הבקיע שני שערים בעונה זו, במהלכה מונה כקפטן הקבוצה. בעונת 2010/11 סיימו דאמס וגלדבאך במקום ה-16 בבונדסליגה ונאלצו להתמודד במשחקי מבחן מול בוכום. דאמס וגלדבאך ניצחו 1-0 במשחק הראשון וסיימו בתיקו 1-1 בגומלין ונשארו בליגה. בעונת 2011/12 סיימו דאמס וגלדבאך במקום הרביעי בליגה, הישג השיא של דאמס עם הקבוצה, והבטיחו מקום בליגת האלופות. דאמס שיתף פעולה בהגנה בעונה זו עם דאנטה, מרטין שטרנצל והובארד נורדבייט. גלדבאך ספגה בעונה זו 24 שערים בלבד, והייתה ההגנה השנייה בטיבה בליגה אחרי באיירן מינכן. בעונת 2012/13 הודחו גלדבאך ודאמס בפלייאוף העלייה לליגת האלופות על ידי דינמו קייב, והמשיכו למפעל הליגה האירופית. גלדבאך ודאמס צלחו את שלב הבתים, בו הבקיע דאמס שער אחד, והודחו בשלב הנוק אאוט הראשון על ידי לאציו. בבונדסליגה סיימו גלדבאך ודאמס במקום השמיני. בעונת 2013/14 סיימו גלדבאך ודאמס במקום השישי בבונדסליגה. בעונת 2014/15 דאמס מיעט מאוד לשחק, ובקיץ 2015 עזב דאמס את גלדבאך לאחר עשר עונות וחצי, וחזר לבלגיה כאשר חתם בוסטרלו.

בעונת הבכורה של דאמס בוסטרלו, הוא היה שחקן הרכב קבוע, וקבוצתו סיימה במקום הלפני אחרון בליגת העל הבלגית, ונשארה בליגה מכיוון שרק המקום האחרון נשר. בעונת 2016/17 נשרו וסטרלו ודאמס לליגת המשנה הבלגית מהמקום האחרון. לאחר עונה זו לא שיחק דאמס, ולמעשה פרש ממשחק פעיל.

==קריירה בינלאומית==
בין השנים 1998 ו-1999 ערך דאמס תשע הופעות במדי נבחרת בלגיה עד גיל 21. את הופעת הבכורה שלו במדי נבחרת בלגיה הבוגרת, ערך דאמס בשנת 2004, בהפסד 3-0 לנבחרת גרמניה. לאחר מכן דאמס לא לבש את המדים הלאומיים עד לשנת 2008. דאמס ערך הופעה נוספת במשחק ידידות ועוד שלוש הופעות במסגרת מוקדמות מונדיאל 2010 במדי בלגיה, אך לא הצליח להעפיל עם הנבחרת למונדיאל 2010 עצמו.

== קישורים חיצוניים ==

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני לירסה
קטגוריה:כדורגלני גנצ'לרבירלי
קטגוריה:כדורגלני בורוסיה מנשנגלדבך
קטגוריה:כדורגלני וסטרלו
קטגוריה:כדורגלני נבחרת בלגיה
קטגוריה:בלגים שנולדו ב-1978
מורמיר זאבי

מורמיר זאבי (שם מדעי: Mormyrops anguilloides) הוא מין דג חשמל מסדרת הגרום לשונאים וממשפחת המורמיריים המצוי באגמים ונהרות באפריקה שמדרום לסהרה.

אורכו של המורמיר יכול להגיע ל-1.5 מ' ומשקלו ל-15 ק"ג והוא הגדול בבני משפחתו. הוא מצוי באגמים ונהרות טרופיים ברחבי אפריקה מהנילוס הלבן ויובליו, לאזור נהר הקונגו, ימת מלאווי, ואגם טנגניקה ועד לזמבזי בדרום. המורמיר הוא בעל חדק קטן ובעל סנפירים קצרים. הוא כמעט עיוור אבל מוצא את דרכו באמצעות שדה חשמלי שהוא יוצר סביבו.

המורמירים צדים במשך שעות החשיכה בלהקות גדולות ומחפשים בין הסדקים דגים שונים, בעיקר מיני אמנוניים וגם מיני סרטנים וחסילונים. הצעירים ניזונים גם מזחלי חרקים. הם הורגים את הטרף באמצעות גלים חשמליים שהם פולטים ללא הרף ובולעים אותו בשלמותו.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:גרום-לשונאים
קטגוריה:דגי חשמל
קטגוריה:מלאווי: דגים
קטגוריה:הרפובליקה הדמוקרטית של קונגו: דגי מים מתוקים
קטגוריה:בעלי חיים שתוארו ב-1758
יום החלב העולמי

יום החלב העולמי (באנגלית: World Milk Day) נוסד על ידי הארגון למזון וחקלאות (FAO) של האו"ם כדי לזהות את חשיבותו של החלב כמזון עולמי. היום מצוין ב-1 ביוני בכל שנה מאז 2001. יום זה נותן תשומת לב לפעילויות הקשורות במשק החלב.

== היסטוריה ==
יום החלב הבינלאומי תוכנן לראשונה על ידי ארגון המזון והחקלאות ב-2001. 1 ביוני נבחר כתאריך כי במדינות רבות כבר ציינו יום חלב בתקופה זו של השנה.

היום מספק הזדמנות למקד את תשומת הלב על חלב, ולפרסם פעילויות שקשורות בחלב ובתעשיית החלב. 

ב-2016 צוין יום החלב הבינלאומי בלמעלה מ-40 מדינות. הפעילות כללה מרתונים וריצות משפחתיות, הדגמת חליבה וביקורים בחווה, פעילויות בית-ספריות, קונצרטים, כנסים, סמינרים, תחרויות ומגוון של אירועים תוך התמקדות בהעלאת הערך של החלב, והמחשת התפקיד החשוב שממלאת תעשיית החלב במשק הלאומי.

== קישורים חיצוניים ==

* 

* [http://www.fao.org/economic/est/est-commodities/dairy/school-milk/15th-world-milk-day/en/ האתר הרשמי של ארגון המזון והחקלאות]
* [https://web.archive.org/web/20171016105707/http://www.4to40.com/wordpress/indian-festivals/world-milk-day/ יום החלב הבינלאומי – מידע, תאריך, היסטוריה, פעילויות, שעשועים]

== הערות שוליים ==

קטגוריה:אירועים בחודש יוני
קטגוריה:חלב
קטגוריה:מועדי האומות המאוחדות
מורמיריים

Gnathonemus petersii
מורמיריים או דגי הפיל ולעיתים גם דגי דולפין (שם מדעי: Mormyridae) היא משפחת דגי חשמל מסדרת הגרום לשונאים החיים באגמים ונהרות באפריקה. זוהי משפחה גדולה הכוללת מעל ל-200 מינים שונים החיים באגמים טרופיים וביצות באפריקה.

דגים אלה מייצרים חשמל בגופם ואיתו הם חשים את סביבתם באמצעות שדה שהם מייצרים סביב גופם. הם בעלי ראש קטן וחוטם דמוי חדק של פיל. אורכם הוא בין 5 ס"מ ל-1.5 מ', אצל המין מורמיר זאבי. הם בעלי סנפירים קטנים עם סנפירי שת גדולים וזנב מחודד. הם טורפים סרטנים ודגים אחרים באמצעות החשמל שסביבם.

דגי הפיל מאופיינים במוח גדול ופעיל במיוחד, ולא רק ביחס לדגים: יש להם יחס מוח-גוף מהגדולים בעולם החי (קצת יותר משל בני אדם) ויחס צריכת חמצן למוח ולגוף הגבוה מכל החולייתנים הידועים (פי 3 משל בני אדם).<ref></ref>

חלק מדגים אלה משמשים דגי נוי באקווריום.

== תקשורת ==
ייצור החשמל החלש, יחסית, בגופם של דגי הפיל משמש אותם גם, ואולי בעיקר, לתקשורת. הם מתקשרים באמצעות פולסים חשמליים מהירים, עד אלף פולסים בשנייה. בניסויי מעבדה הם הצליחו לזהות הפרשי זמן בין פולסים עד לדיוק של מיליונית השנייה – עובדה שכנראה מציבה אותם כבעלי יכולת התקשורת המהירה ביותר בעולם החי. על ידי שינוי המשך, הקצב והתדירות של הפעימות, הם יכולים למסור ולקבל מידע על המין הביולוגי, המין (sex), הגיל, המיקום והזמינות המינית של דגים אחרים – ואפילו על מעמד חברתי ומצב רגשי (כמו תוקפנות, כניעה או משיכה מינית). הם גם מזהים דגים אינדיבידואליים מוכרים על פי הדפוס הייחודי של פעימותיהם. הם עשויים "להשמיע", בדומה לעופות, "שירים" (אך כאלה שעשויים מפעימות חשמליות, ולא מצלילים) על מנת למשוך בנות-זוג. כשדגי פיל מכונסים בקבוצות, הם מפרידים בין "שיחות" שונות באמצעות בידול של 10 עד 15 Hz בין "שיחה" אחת לאחרת.

==מיון==
*תת-משפחה Mormyrinae
**סוג ומין יחיד Boulengeromyrus knoepffleri
**סוג ומין יחיד Brevimyrus niger
**סוג Brienomyrus
**סוג Campylomormyrus 
**סוג Cryptomyrus 
**סוג ומין יחיד Cyphomyrus discorhynchus
**סוג ומין יחיד Genyomyrus donnyi
**סוג Gnathonemus
**סוג ומין יחיד Heteromormyrus pauciradiatus
**סוג Hippopotamyrus
**סוג ומין יחיד Hyperopisus bebe
**סוג ומין יחיד Isichthys henryi
**סוג ומין יחיד Ivindomyrus opdenboschi 
**סוג Marcusenius
**סוג Mormyrops – בו מורמיר זאבי
**סוג מוֹרְמִיר (Myomyrus) 
**סוג Oxymormyrus
**סוג Paramormyrops
**סוג Pollimyrus 
**סוג Stomatorhinus
* תת-משפחה Petrocephalinae
**סוג Petrocephalus

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:גרום-לשונאים
קטגוריה:דגי חשמל
ITIS

המערכת המשולבת למידע טקסונומי (באנגלית: Integrated Taxonomic Information System; מוכרת בקיצור ITIS) היא שותפות אמריקנית של סוכנויות פדרליות שנועדה לספק מידע עקבי ואמין על הטקסונומיה של מינים ביולוגיים. המערכת הוקמה במקור בשנת 1996 כקבוצת סוכנויות ממשלתיות פדרליות של ארצות הברית, אך לימים הפך לגוף בין-לאומי, עם סוכנויות ממשלתיות של קנדה ומקסיקו.

מסד הנתונים שואב מידע מתוך קהילה גדולה של מומחים לטקסונומיה. צוות התוכן הראשי שוכן במוזיאון הלאומי להיסטוריה של הטבע ושירותי ה-IT מסופקים על ידי הסקר הגאולוגי של ארצות הברית בדנוור. ההתמקדות העיקרית של ITIS היא במינים צפון אמריקאים, אך קבוצות רבות הן בין-לאומיות ו-ITIS ממשיכה לשתף פעולה עם גורמים בינלאומיים אחרים כדי להגדיל את הסיקור העולמי שלה.

== מסד נתונים ==
המערכת המשולבת למידע טקסונומי מספקת מאגר מידע אוטומטי של שמות שכיחים ומדעיים למינים שונים.

== קישורים חיצוניים ==
* 

== הערות שוליים ==

קטגוריה:מיון עולם הטבע
קטגוריה:פילוגנטיקה
לווייתני אוגוסט

לווייתני אוגוסט (באנגלית: The Whales of August) הוא סרט דרמה אמריקאי משנת 1987 בבימויו של לינדסי אנדרסון המבוסס על מחזה בשם זה מאת דייוויד בארי שגם כתב את התסריט. בטי דייוויס וליליאן גיש משחקות בתפקידים הראשיים בתור שתי אחיות זקנות. בנוסף להן משחקים אן סאות'רן בתור ידידתם ווינסנט פרייס בתור שכנן.

הסרט צולם על Cliff Island במפרץ מיין.

גיש הייתה בת 93 בצילום הסרט ושיחקה את האחות הקטנה המטפלת באחותה הגדולה אותה גילמה דייוויס שהייתה "רק" בת 79.

אן סאות'רן הייתה מועמדת לפרס אוסקר לשחקנית המשנה הטובה ביותר, ליליאן גיש זכתה ב-National Board of Review בפרס השחקנית הטובה ביותר.

זה היה הסרט האחרון של גיש וסאות'רן ולפני אחרון של דייוויס.

==תקציר העלילה==
הסרט מתחיל בפלשבק בשחור-לבן. שלוש בחורות צעירות רצות מבית הבנוי על צוק מעל החוף כדי לחזות בלווייתנים המגיעים כל קיץ קרוב לחוף מפרץ מיין.

הסרט ממשיך בצבע. לאחר עשרות שנים גרות בבית על החוף שתי אחיות אלמנות זקנות. אליזבת "ליבי" (בטי דייוויס) ושרה (ליליאן גיש). שתיהן גרו בפילדלפיה והבית במיין שימש להם כבית קיץ. זה היה בית המשפחה וכעת הוא שייך לשרה המטפלת בליבי כבדת הראייה.

ליבי, האחות הגדולה בעלת אופי מריר ועצבני. שרה בעלת אופי רך וסלחני וסועדת את אחותה למרות היחס המנוכר שהיא מקבלת ממנה.

שתי האחיות מרבות לשבת במרפסת ולהתבונן בים ולהעלות זיכרונות על בעליהן שנפטרו ועל הקושי להזדקן. ליבי מיואשת מחייה ומחכה למלאך המוות שיגאל אותה. את כל תסכוליה היא מוציאה על אחותה שרה המשתדלת לספוג אותם ולהמשיך לטפל בה כתמורה לשנים בה גרה אצל ליבי ובעלה כאשר בעלה נפטר.

לבית הבודד מגיעה מדי פעם חברתם מילדות "טישה" (אן סאות'רן) הגרה בסמוך ולעומת שתי האחיות המדוכאות היא מלאה עדיין בשמחת חיים.

לבית מגיע גם ניקולס מרנוב (וינסנט פרייס) שהיה בעברו ממשפחת אצולה רוסית שנאלץ לברוח לאחר המהפכה. הוא מתארח אצל האחיות ומנסה ליצור איתן קשר כדי שישכירו לו חדר בביתן אך ליבי מודיעה לו כי שום גבר לא יגור בביתם.

"טישה" מנסה לשכנע את שרה למכור את הבית הגדול עליה ומביאה מתווך נדל"ן אך שרה מגרשת אותו.

היחסים בין האחיות עוברים מעלות ומורדות אך לבסוף הן מתפייסות וליבי מסכימה לבנות חלון גדול בבית שישקיף על הים אף על פי שקודם סירבה בגלל המחיר.

לבסוף, שתי האחיות יוצאות לקצה הצוק כששרה תומכת בליבי, ומחכות להופעת הלווייתנים.

==קישורים חיצוניים==

* [https://www.youtube.com/watch?v=zzaW_Ns5W6o קדימון לסרט לווייתני אוגוסט], באתר יוטיוב
* [http://www.tcm.com/tcmdb/title/95399/Whales-of-August-The/ הלווייתנים של אוגוסט], באתר TCM

קטגוריה:סרטי 1987
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי מחזות
קטגוריה:סרטים על אחיות
קופי לייק

קופי לייק (באנגלית: Coffee Lake, תרגום: "אגם קפה") הוא שם קוד למעבדי 14 ננומטר של אינטל, המהווים דור מתקדם יותר של קודמיו: סקיי לייק וקייבי לייק.

קופי לייק מכיל שבבי Uchips quad-core בהספק 15/28 וואט עם מעבד גרפי מובנה מסוג GT3e או GT2, ושבבי H-series בהספק 35-45 עם GT3e ועד 6 ליבות.

הגרפיקה המשולבת על שבבי קופי לייק תומכת ב DP 1.2 ל-HDMI 2.0 וקישוריות HDCP 2.2. 

המעבדים מציעים עד 25% שיפור בקצב המסגרות ביחס למעבדי קייבי לייק.

המעבדים תומכים ב-DDR4-2400 MHz זיכרון (מובנה) במצב ערוץ כפול. המעבדים שוחררו לשוק ב-5 באוקטובר 2017 (מוקדם מהתאריך המקורי, עקב תחרות קשה מצד AMD שהכריזו על מעבדים בעלי 6 ליבות). קופי לייק ישמש בשילוב עם ערכת השבבים 300-Series.

== הערות שוליים ==

קטגוריה:מעבדי אינטל
שמואל מחרובסקי

שמואל (שַמלוּק) מַחרובסקי (21 באוקטובר 1937 - 5 בפברואר 2019) היה מנהל קבוצת הכדורסל של מכבי תל אביב בשנים 1960–1992.

==ביוגרפיה==
שמואל מחרובסקי נולד וגדל בתל אביב בשכונת סומייל. בתחילת שנות ה-50 היה שחקן כדורסל בקבוצת ברית מכבי עתיד. ב-1960 מונה למנהל קבוצת הכדורסל של מכבי תל אביב. בשנים אלה החלה מכבי תל אביב לשחק גם באירופה.

בעת כהונתו בהנהלת הקבוצה זכתה מכבי תל אביב בשני גביעי אירופה לאלופות, פעם אחת בגביע הבין יבשתי, 27 פעמים באליפות המדינה, ו-23 פעמים בגביע המדינה. הוא שימש בתפקידו בהתנדבות במשך שלושה עשורים, עד שנת 1992, וכשפרש הוחלף על ידי מוני פנאן. לאחר עזיבתו הקים את משרד הפרסום שמלוק-רבן בשותפות עם איש הפרסום רן רבן. לימים נקרא המשרד שמלוק-רבן-גולני. ב-1999 רכשה חברת מקאן אריקסון חלק ממשרד הפרסום. במסגרת העסקה מכר מחרובסקי את כל מניותיו בחברה.

בגיל 45 התחתן והיה נשוי לזמן קצר.

נפטר ב-5 בפברואר 2019. הלווייתו נערכה בבית העלמין קריית שאול.

==קישורים חיצוניים==
* 
* 
* 
* 
* 
* [https://103fm.maariv.co.il/programs/media.aspx?ZrqvnVq=HIFEJG&c41t4nzVQ=KH לזכרו של שמלוק מחרובסקי ז"ל], ספורט, 103FM, 5 בפברואר 2019

==הערות שוליים==

קטגוריה:עסקני כדורסל ישראלים
קטגוריה:מכבי תל אביב (כדורסל)
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1937
קטגוריה:ישראלים שנפטרו ב-2019
סורת אאל עמראן

סורת אַאל עִמְרַא֫ן (בערבית: سورة آل عِمْرَان, "סורת בית-עמרם") היא הסורה השלישית בספר הקוראן. הסורה כוללת 200 פסוקים (אַיַא֫ת). בדומה לשמותיהן של הסורות האחרות אין השם מעיד על תוכנה הכולל – הסורה עוסקת במכלול נושאים.

==רקע היסטורי==

בשנת 622 עבר מוחמד נביא האסלאם עם קהילת מאמיניו לעיר ית'רב, שנקראה מאז אל-מדינה. המעבר נעשה עקב רדיפות במכה וכן בשל בקשתם של שני השבטים הערבים שחיו בית'רב אֲוְס וח'זרג', לשמש להם מנהיג ובורר בסכסוכי הקרקעות הרבים שהיו ביניהם. בעיר ובסביבתה התגוררו דרך קבע גם שלושה שבטים יהודים: בני נדיר, בני קינוקאע ושבט בני קוריט'ה. המעבר למדינה, או ה"היג'רה", כפי שהוא נקרא באסלאם, גרם למספר שינויים בחיי מוחמד וקהילתו: בנוסף לתפקידו כמנהיג דתי, הוא נעשה גם למנהיג מדיני. סורת אאל עמראן מתמקדת איפוא בביטולן של מסורות מקראיות ואוונגליוניות המופיעות במקרא ובברית החדשה, וביצירת סיפר חדש בעל אופי "אסלאמי" לאותם סיפורים מכוננים של היהדות והנצרות.

==נושא הסורה==
הסורה נקראת "בית (או: משפחת) עמראן" על שמו של עמראן, שלפי המסורת האסלאמית הוא אביה של מרים אמו של ישו. סורת בית עמראן, כיתר הסורות שניתנו במדינה (כמו סורת הפרה), מתאפיינת בסגנון פרוזאי יותר ופחות פיוטי, בניגוד לסורות שניתנו במכה. יתרה מזאת, סגנון הכתיבה כולל מכלול מגוון ביותר של פסוקים אלגוריים וכן פסוקים המדריכים את המוסלמים לא לפקפק בדברי הכתוב. בפסוקים הפותחים את הסורה נאמר:

הסורה מספרת את סיפור לידתה של מרים אם ישו לעמראן וחנה (). לאחר מכן, מתוארת הבשורה למרים על אודות לידתו הצפויה של ישו המשיח ().

==קישורים חיצוניים==

* [https://www.al-islam.org/enlightening-commentary-light-holy-quran-vol-3/surah-ali-imran-chapter-3 Surah 'Ali-Imran, Chapter 3], באתר Al-islam.org
* [http://benyehuda.org/reckendorf/koran.html אלקוראן או המקרא תרגם הרמן (צבי חיים) רקנדורף], באתר פרויקט בן-יהודה
* [http://holly-quran-hebrew.blogspot.co.il/2012/04/holly-quran-hebrew-version.html Holy Quran Hebrew] 

עמראן
קורי הארט

קורי הארט, 1990
קורי הארט (באנגלית: Corey Hart; נולד ב-31 במאי 1962) הוא זמר קנדי-יהודי.

==קורות חיים==
הארט נולד בקוויבק כצעיר מבין חמישה ילדים לאם ממשפחה יהודית ממוצא רומני. הוא גדל במונטריאול, ספרד ומקסיקו סיטי ועקב כך הוא דובר אנגלית, צרפתית וספרדית באופן שוטף. הוריו נפרדו כשהיה בן עשר והוא חזר למונטריאול ביחד עם אמו.

בשנת 1980 ייצג את קנדה בפסטיבל הבינלאומי למוזיקה פופולרית ביפן. בשנת 1984 הוציא את אלבומו הראשון הנקרא "First Offense", ובשנת 1985 הוציא את אלבומו השני, אשר מכר מעל מיליון עותקים. שירו "Eurasian Eyes" נכלל בפסקול הסרט "תשעה וחצי שבועות של שכרון חושים (1986), והוא אף הקליט את שיר הנושא לסרט "השוטר מבוורלי הילס 2" (1987).

ב-1987 ביצע גרסת כיסוי לשיר Can't Help Falling in Love.

הוא נחשב כמועמד לתפקיד מרטי מק'פליי בסרט בחזרה לעתיד והמפיק סטיבן ספילברג שלח לו עותק של התסריט אך הוא סירב לכך על מנת להתרכז במוזיקה במקום במשחק.

בשנת 2017 שיחק בתפקיד עצמו בסדרת הטלוויזיה "איש העתיד" ברשת Hulu, בהפקת סת' רוגן ואוון גולדברג. 

הארט היה מועמד מספר פעמים לפרס ג'ונו, בקטגוריות שונות.

==קישורים חיצוניים==

* 

קטגוריה:זמרים-יוצרים קנדים
קטגוריה:זמרים-יוצרים יהודים
קטגוריה:זמרי רוק קנדים
קטגוריה:זמרי רוק יהודים
קטגוריה:זמרים יהודים קנדים
קטגוריה:קנדים ממוצא יהודי-רומני
קטגוריה:קנדים שנולדו ב-1962
אליהו שלמה זלמן בסאן

אליהו שלמה זלמן בסאן (1800 - כ"ד בשבט תרמ"ב, 13 בפברואר 1882) היה נפח ידוע ביישוב הישן בירושלים במאה ה-19.

== ביוגרפיה==
פרטים רבים מהביוגרפיה של בסאן אינם ברורים כל צורכם ופורסמו לגביהם במשך הדורות, ובפרט בקרב צאצאיו, כמה גרסאות. על פי נוסח מצבתו שתועד בספר חלקת מחוקק, הוא נולד באסמינה שבפלך וילנה ושם אביו היה זאב. בשנות השלושים של המאה ה-18 עלה לארץ ישראל והתיישב בצפת. לפי פנחס גרייבסקי הוא עלה בסביבות תקצ"ו, 1836; אולם במפקד מונטיפיורי משנת תרט"ו מצוין ששנת העלייה היא תקצ"ב. בעת רעידת האדמה בצפת איבד בסאן אשתו ואת שני ילדיו. לפי זהבה בן דב שם אשתו היה צירל בת שמואל דיין, אולם אריה מורגנשטרן מביא בשם בן דב ששמה היה רייזל בת שלמה. השמות אינם מופיעים ברשימות ההרוגים ברעידת האדמה. מסורת משפחתית מספרת שגם הוא עצמו כוסה במפולת בניין, והתגלה רק בזכות ידו שבצבצה החוצה. מצפת עבר לחברון ולאחר שנתיים הצטרף יחד עם אחיו מנחם שמואל לפרושים בירושלים, שם נישא ב-1839 לאלמנה איטה אסתר אביגיל. מלבד ארבעה הילדים שהיו לה מנישואיה הראשונים, נולדו לזוג שלושה נוספים: בלומה, יהושע השל יואל ובת שבע גולדה. בסאן ואחיו לקחו חלק בהקמת מוסדות ציבוריים כמו בית החולים ביקור חולים והישיבות 'מדרש אליהו' ו'עץ חיים'. בנו, יהושוע השיל יואל בסאן, היה מן הקונים הראשונים של אדמות פתח תקווה.

==עבודתו כנפח==
בסאן היה נפח. בחוברת "החרש והמסגר בירושלים" שהוציא פנחס גרייבסקי בשנת תר"ץ ובה תיאר את בעלי המלאכה הראשונים מקרב האשכנזים בירושלים, כתב עליו: 

הוא עבד גם עבור נוצרים ומוסלמים. לפי מסורת משפחתית סירב בסאן לבקשות המופתי לבצע תיקונים בהר הבית, בשל האיסור ההלכתי להיכנס למקום.

בספר "חזון ציון" מסופר שהוא בנה את "עמודי היסוד" של בית הכנסת החורבה וכן שתכנן "סולם חבלים" לשימוש הפועלים. הפועלים לא העזו לעלות בו עד שבאסאן, אז בשנות ה־60 לחייו, טיפס עליו והוכיח שהסולם חזק דיו.

ב-1840 הקים משה מונטפיורי את המבנה על קבר רחל. כאמור, מסופר שבסאן הכין את הדלת ואת המפתח הגדול לקבר, בהזמנת מונטיפיורי. שיטת הפתיחה הייתה סודית וידועה רק לגבאי המקום. הוא בנה דלת מעץ, מצופה בפסי מתכת לחיזוק. למנעול שהכין התאים שני מפתחות גדולים, בתוספת לשונית דקה מברזל שסייעה בפתיחה. המפתחות הופקדו בידי שמשי קבר רחל, ושמורים עד היום בידי משפחת מונזון האשכנזית ומשפחת בורלא הספרדית. בתחתית המנעול הנציח אליהו את שמו בכתובת: .

== לקריאה נוספת ==
*זהבה בן דב, "אליהו שלמה זלמן בן זאב באש'ס־בסאן ממגשימי צוואת הגר"א", בתוך: שמחה רז (עורך), קובץ הציונות הדתית ד, ירושלים תשס"ב, עמ' 386-378.

== קישורים חיצוניים ==
* *
* [http://www.sarabarnea.co.il/wp-content/uploads/2015/05/etmol_238_barnea.pdf על כפות המנעול בקבר רחל - אליהו זלמן באסאן חרש אומן מן היישוב הישן], שרה ברנע, עת־מול 238, עמ' 10–11.

== הערות שוליים ==

קטגוריה:היישוב הישן
קטגוריה:אנשי עליות קדומות לארץ ישראל
קטגוריה:ירושלים: אישים
קטגוריה:נפחים יהודים
קטגוריה:יהודים הקבורים בהר הזיתים: חלקת הפרושים
קטגוריה:עולים לארץ ישראל בשנים 1800–1881
קטגוריה:ילידי 1800
קטגוריה:נפטרים ב-1882
שומר גבולות (כרב"ם)

שומר גבולות (בראשי תיבות: שג"ב) הוא כלי רכב בלתי מאויש (כרב"ם) הנמצא בשירות צה"ל. הרכב מבוסס על טנדר פורד F-350 מסחרי עליו הותקנו מערכות שליטה מרחוק, מערכות תצפית ומערכות קשר. השליטה ברכב נעשית מתוך חמ"ל מרוחק המאויש על ידי 2 אנשי צוות – נהג ואחראי אמצעי התצפית. בעת הצורך, השג"ב יכול לנהג את עצמו גם באופן אוטונומי, לנווט בשטח ולעקוף מכשולים. בעתיד תותקן עליו מערכת נשק שתאפשר לו לבצע ירי מדויק מרחוק. השג"ב נמצא כיום בשירות צה"ל ומבצע סיורי בט"ש על ציר הוברס, גדר המערכת עם רצועת עזה, והחליף את הגארדיום בתפקיד זה.

== ראו גם ==

* אוונגרד (כלי רכב בלתי מאויש)
* גארדיום
*רובוט יגואר
*RoBattle

== קישורים חיצוניים ==
* [https://www.idf.il/אתרים/פיקוד-הדרום/פיקוד-הדרום/הכרבם/ מערכת נשק חדשנית תותקן על הרכב הבלתי מאויש באוגדת עזה], אתר צה"ל, 28 במאי 2017
* סא"ל (מיל') מקסי י' בלום, [https://www.maarachot.idf.il/2022/%D7%9E%D7%90%D7%9E%D7%A8%D7%99%D7%9D/%D7%A8%D7%9B%D7%91-%D7%A7%D7%A8%D7%91%D7%99-%D7%99%D7%91%D7%A9%D7%AA%D7%99-%D7%91%D7%9C%D7%AA%D7%99-%D7%9E%D7%90%D7%95%D7%99%D7%A9-%D7%A9%D7%A8%D7%99%D7%93%D7%95%D7%AA-%D7%9E%D7%91%D7%A6%D7%A2%D7%99%D7%95%D7%AA-%D7%95%D7%A8%D7%A6%D7%A3-%D7%9C%D7%97%D7%99%D7%9E%D7%94/ רכב קרבי יבשתי בלתי מאויש – שרידות, מבצעיות ורצף לחימה], [https://www.maarachot.idf.il/ מתוך אתר "מערכות"], 18.07.2022

קטגוריה:כלי רכב בלתי מאוישים
קטגוריה:כלי רכב צבאיים
קטגוריה:אמצעי לחימה ישראליים
עצם האף

עצם האף
עצם האף היא אחת משתי עצמות מלבניות קטנות, השונות מאדם לאדם בגודלן ובצורתן. שתי עצמות האף ניצבות זו לצד זו ומתחברות ליצירת גשר האף. עצמות אלו משמשות כקבצים מצורפים לרקמות הסחוס שיוצרות את צורת האף. לכל אחת מעצמות האף יש שני משטחים וארבעה גבולות.

==מבנה ==
המשטח החיצוני של האף, הוא קמור (מתעקם כלפי חוץ) ומכוסה במדחס הנחיר ובשריר הפרוצרוס. במרכז משטח האף יש חור שדרכו עובר וריד קטן. המשטח הפנימי של עצם האף הוא קעור ונע כלפי מטה. יש בו תעלה המאפשרת לאחד את הפיצולים של עצב הנקרא עצב נוססילרי.

== שבר בעצם האף ==
שברים בעצמות האף הם הנפוצים מבין השברים בעצמות הפנים. על-פי מספר מחקרים רטרוספקטיביים, שברים בעצמות האף מהווים כ-50% מכלל שברי הפנים. המטופל הטיפוסי הוא גבר בן 15-30 שנים שהיה מעורב בקטטה, נפל או נפגע בתאונת דרכים.

קירות האף, לרוחב האף, כוללים כל אחד שלושה זוגות של עצמות קטנות, דקות ודמויות צדף: העליון, הבינוני ואחת מקונכיות האף הנחות, אשר יוצרים את המסגרת הרזה של עצם הקונכייה. לרוחב מבנים מעוקלים אלה שוכב הקיר המדיאלי של הסינוס בלסת העליונה.

כ-80% משברי האף מתרחשים בין החלקים הדיסטליים הסמיכים יותר והדקים יותר של עצמות האף. למרות שגורם חזיתי יכול לגרום לשברים בעצמות האף, השפעות לרוחב שכיחות יותר. פציעות השפעה רוחביות אלו גורמות בדרך כלל לשקע של אחד מעצמות האף ועלולות לגרום תזוזה לרוחב של עצם האף הנגדי.

=== אבחון שבר בעצם האף ===
* רוב השברים באף מאובחנים על ידי היסטוריה ובדיקה גופנית.
* ההיסטוריה כוללת בדרך כלל טראומה קיימת, אשר יכולה להיות מלווה בדימום מהאף. הדימום נפסק בדרך כלל עוד לפני הפנייה לאיש מקצוע.
* בדרך כלל אפשר להבחין בנפיחות מעל גשר האף ושינוי במראה או בצורת האף.
* ממצאי בדיקה גופנית כוללים נפיחות בגשר האף וסטייה גסה של עצמות האף.
* צילומי רנטגן רגילים אינם מועילים באבחון או בניהול של שברים באף לפציעת אף מבודדת.
* טומוגרפיה ממחושבת של עצם האף מועילה אם יש קשר לשברי פנים.
* יש להשוות את הצורה החיצונית של האף למצבה טרם החבלה כדי לקבוע, אילו תמרונים דורשים תיקון כדי לשחזר את המראה של המטופל.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
אף
צולל חלודי

נקבת הצולל
שתי דגימות של ביצי הצולל
צולל חלודי (נקרא גם צולל חלוד; שם מדעי: Aythya ferina) הוא מין במשפחת הברווזיים, הנפוץ ביבשות אירופה ואסיה, והחי במקווי מים מתוקים (כגון אגמים וביצות) בעומק של כמטר אחד לפחות, שבהם שפע צמחייה ומזון חי, ולעיתים אף במקורות מים מלוחים במקצת. השם המדעי מורכב משתי מילים: Aythya – עוף ים שהוזכר על ידי אריסטו, וFerina – בר (ferrinus = פרא).

== תיאור חיצוני ==
ממדי הצולל החלודי ממוצעים ביחס לשאר הברווזים. אורך גופו כ-50 ס"מ, ואורך מוטת כנפיו כ-75 ס"מ. משקלו המרבי כ-1 ק"ג.

הזכרים שונים מהנקבות במראם. לזכרים ראש חום, צדי גופם וגבם בהירים, ואילו החזה והאחוריים שלהם שחורים. לנקבות צבעי גוף בהירים יותר לעומת הזכרים: ראשן מאופיין בצבע חום בהיר עם כתמים המפוזרים באקראיות, וצבע שאר גופן חום בהיר.

אצל שני המינים, צבע המקור שחור-כחול.

== תזונה ==
מזונו העיקרי של הצולל החלודי הוא צמחי מים, חרקים ורכיכות (כגון חלזונות). בנוסף לכך, הצולל החלודי ניזון גם מצמחי יבשה, מזרעים ומדגים קטנים.

== תפוצה ==
תפוצתו של הצולל החלודי נרחבת מאוד. ישנן אוכלוסיות יציבות באסיה הקטנה ובמערב אירופה. בחודשי הקיץ (יוני, יולי ואוגוסט), הצולל החלודי נפוץ ממרכז אירופה ומזרחה עד למונגוליה ולאזורים נרחבים ברוסיה. האוכלוסייה המקננת אינה מצפינה מעל קו הרוחב 65.

אוכלוסיות בלתי יציבות של הצוללן החלודי מבלות את החורף בדרום אירופה, בצפון אפריקה, במזרח התיכון, בארצות הלבנט ובמזרח אפריקה, והוא מתפרש אף מערבה לכיוון ימת צ'אד, מאלי וסנגל.

האוכלוסיות המזרחיות חורפות בדרום אסיה: מתת-היבשת ההודית ומזרחה במערב ועד לדרום קוריאה ויפן במזרח, וכן דרומה עד לפיליפינים. 

== מגמת אוכלוסין ==
אוכלוסיית הצוללים החלודים נמצאת במגמת ירידה, ומצב השימור של המין מוגדר ברשימה האדומה של IUCN כ"פגיע". הגורמים העיקריים לכך הם הרס בתי גידול, פיתוח עירוני וניצול של משאבי מים לצרכים אנושיים. לצד גורמים אלה, מצויים גם גורמים נוספים המשפיעים לרעה על גודל אוכלוסיות הצוללים באזורים מסוימים. בספרד, רבים מהצוללים החלודיים מצאו את מותם כתוצאה מהרעלת עופרת, ובסין צוללים רבים טובעים עקב השימוש ברשתות דיג. ציד ספורטיבי של צוללים חלודים מקובל ומהווה חלק משמעותי מהתרבות המקומית בספרד, באיטליה ובמחוז גילאן שבצפון מערב איראן. באיסלנד אוספים את הביצים שלהם וכך בוקעים פחות צוללים, מה שגורם לירידה בגודל אוכלוסייתם.

== בישראל ==
הצולל החלודי חולף וחורף בישראל, בעיקר בכנרת ובמאגרי מים גדולים אחרים בצפון הארץ. לעיתים קרובות, הוא נצפה במספרים גדולים יחד עם קרובו, הצולל המצויץ. נכון לעשור השני של שנות ה-2000, מספר הצוללים החלודים החורפים בארץ הוא נמוך מעט מ-3000 פריטים.

== סרטונים ==
<gallery>
קובץ:Tafeleend met jongen-4961880.webm|צולל חלודי - נקבה ואפרוחים
קובץ:Baltsende en poetsende tafeleend-4961908.webm|צולל חלודי - זכר בוגר שט על המים
</gallery>
== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ארץ ישראל: אווזאים
קטגוריה:בעלי חיים שתוארו ב-1758
אולוג בג

אולוג בג (בפרסית: الغ‌بیگ; 1394–1449) מתמטיקאי ואסטרונום אשר ייסד את המצפה הכוכבים בסמרקנד ואת המרכז המדעי בנושא אסטרונומיה, היה הבן הבכור של שאה-רוח' ונכדו של הכובש טימור לנג<ins>,</ins> אשר ביסס את השושלת הטימורית ושלט על אימפריה רחבה מאוד. לאחר מות טימור, אביו של אולוג (שאה-רוח') השיג שליטה על רוב שטח האימפריה כולל איראן וטורקיסטן.

אולוג ייסד מרכז מדע חשוב בסמרקנד שבאוזבקיסטן ביחד עם גדולי המדענים באותה התקופה. עבודתו בתחום הטריגונומטריה בנושא האסטרונומיה התפרסמה בחשיבותה.

== המרכז המדעי של אולוג בג ==
כדי לפרוץ ולהפיץ את נושא האסטרונומיה התחיל אולוג בג בשנת 1417 לבנות מרכז מדעי ברמה גבוהה. המרכז המדעי הוקם ברובע הרג'יסטאני בסמרקנד ובנייתו הושלמה בשנת 1420. אולוג בג הזמין למרכז המדעי כ-60 מדענים כולל את קאדי זאדה (מתמטיקאי מוסלמי שכתב פרשנויות ועבודות על מתמטיקה ואסטרונומיה) ואת אל-קאשי (מתמטיקאי מוסלמי). אולוג בג ארגן מפגשים בנושא חקר האסטרונומיה.

== מצפה הכוכבים של אולוג בג ==

אולוג בג בנה מצפה כוכבים בעיר סרמקנד, בנייתו התחילה בשנת 1428. המצפה, שצורתו הייתה עגולה, היה בעל שלוש קומות. קוטרו היה 50 מטר וגובהו 35 מטרים. מנהל המצפה היה עלי קושג'י, אסטרונום מוסלמי. ג'משיד אל-כאשי ומתמטיקאים ואסטרונומים אחרים שפעלו במרכז המדעי של אולוג עבדו גם במצפה. קטלוג הכוכבים (Zig-i sultani) שהם חיברו פורסם ב-1437, והוא היה טוב לשימוש עד המאה ה-17. הקטלוג הצביע על מיקומם של 992 כוכבים וכלל גם טבלאות תצפיות. עבודה זו כוללת בתוכה לוח שנה וחישובים טריגונומטריים.

== תוצאות מטבלאות התצפיות ==
התוצאות הטריגונומטריות שהוצגו על ידי אולוג בג כוללות טבלאות של סינוס וטנגנס בהפרשים של מעלה אחת. הטבלאות הללו מציגות רמת דיוק גבוהה, עם דיוק נכון של עד 8 ספרות אחרי הנקודה העשרונית. החישוב מורכב מביטוי מדויק של סינוס של מעלה אחת שאולוג בג פתר באמצעות המשוואה הריבועית. הוא מצא

sin 1° = 0.017452406437283571

הביטוי המדויק הוא:

sin 1° = 0.017452406437283512820

שמראה את הדיוק המדהים שאולוג בג השיג.

תצפיות שנעשו במצפה הוציאו לאור כמה טעויות חישוביות שנעשו על ידי תלמי (האסטרונום היווני המשפיע ביותר בתקופתו) שלא הועלו על הדעת בזמנו.

=== חישוב השנה הקלנדרית ===
נתוניו של אולוג עזרו לו לחשב את אורכה של השנה הקלנדרית, 365 ימים, 5 שעות, 49 דקות ו-15 שניות, תוצאה מדויקת מאוד. הוא הפיק את הנתונים שלו מהשמש, מהירח ומכוכבי הלכת. נתוניו על תזוזת הכוכבים בשנה הם מאוד מדויקים, כך שהוא מפספס רק בין 2 ל-5 שניות.

== מותו ==
אולוג בג נרצח על ידי בנו עבד א-לטיף בגלל סכסוך שפרץ ביניהם על רקע רצון לשלוט באימפריה. הקבר שלו נמצא ב-1941 בבניין קברות מלכותי בסרמקנד, הוא נקבר עם בגדיו, דבר המעיד על כך שהוא נחשב ל-מרטיר (קדוש מעונה), מכיוון שנחשב בין המדענים המשפיעים ביותר באותה תקופה. פצעיו מהרצח היו גלויים אחרי שהסירו ממנו את הבגדים.

== קישורים חיצוניים ==

* http://www.muslimheritage.com/article/ulugh-beg
* http://www.encyclopedia.com/people/science-and-technology/astronomy-biographies/ulugh-beg
* http://www.atlasobscura.com/places/ulugh-beg-observatory
* https://www.perthobservatory.com.au/ancient-astronomers/ulugh-beg
* 

== הערות שוליים ==

קטגוריה:אסטרונומים שעל שמם כוכב לכת מינורי

קטגוריה:אסטרונומים
קטגוריה:מתמטיקאים מהמאה ה-14
קטגוריה:מתמטיקאים מהמאה ה-15
קטגוריה:סמרקנד
קטגוריה:ילידי 1394
קטגוריה:נפטרים ב-1449
קרל, נסיך הסן

קרל, נסיך הסן (בגרמנית: Karl von Hessen und bei Rhein; 23 באפריל 1809 – 20 במרץ 1877) היה בנו של לודוויג השני, הדוכס הגדול של הסן ואביו של לודוויג הרביעי, הדוכס הגדול של הסן.

==ביוגרפיה==
קרל נולד ב-23 באפריל 1809 בדרמשטאדט שהשתייכה לרוזנות הסן-דרמשטדט, ללודוויג, נסיך הכתר של הסן, ולוילהלמינה, נסיכת באדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. קרל היה בחור משכיל וטייל עם אחיו לודוויג בכל רחבי אירופה. קרל שירת בצבא הדוכסות, ולאחר מכן בצבא הקיסרות הגרמנית, ואף היה מפקד לשם כבוד של רגימנט הרגלים ה-118 (הדוכסות הגדולה של הסן ה-4).

ב-22 באוקטובר 1836 התחתן קרל עם אליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג, ממנה היו לו 4 ילדים.

ב-20 במרץ 1877 מת קרל בדרמשטאדט, ושלושה חודשים מאוחר יותר מת אחיו לודוויג השלישי, הדוכס הגדול של הסן ללא ילדים, ובנו לודוויג הרביעי, הדוכס הגדול של הסן עלה לשלטון במקומו.

==משפחתו==
ב-22 באוקטובר 1836 התחתן קרל עם אליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג, ממנה היו לו 4 ילדים:
* לודוויג הרביעי, הדוכס הגדול של הסן (1837–1892), התחתן עם אליס, נסיכת הממלכה המאוחדת, ולאחריה התחתן עם אלכסנדרינה הוטן-צ'פסקה
* היינריך, נסיך הסן (1838–1900), התחתן עם הברונית קרוליין מנידה, ולאחריה התחתן עם הברונית אמילי מדורנברג
* אנה, נסיכת הסן (1843–1865), התחתנה עם פרידריך פרנץ השני, הדוכס הגדול של מקלנבורג-שוורין
* וילהלם, נסיך הסן (1845–1900), התחתן עם הברונית ז'וזפין מליכטנברג

== אילן יוחסין ==

==קישורים חיצוניים==

* 

קטגוריה:נסיכים גרמנים
קטגוריה:גרמנים שנולדו ב-1809
קטגוריה:גרמנים שנפטרו ב-1877
נקר ירוק אירופי

נקר ירוק אירופי (שם מדעי: Picus viridis) הוא מין עוף ממשפחת הנקריים. הוא מצוי ברחבי אירופה במשך כל ימות השנה.

== תיאור חיצוני ==
הנקר הירוק הוא הגדול מבין שלושה נקרים שמתרבים בבריטניה. אורכו 30-36 ס"מ, אורך עם מוטת כנפיים 51-45 ס"מ. בעל גוף כבד למראה, זנבו קצר. צבעו אפור ירקרק בחלקים העליונים שלו, ואדום בחלק העליון של הראש. לזכרים יש פס אדום בשפם, אך לנקבות פס שחור מוצק.

לכל הנקרים הירוקים הבוגרים, הן הזכרים והן הנקבות, יש נוצות ירוקות בהירות, גב תחתון צהוב, ועל ראשם כיפה אדומה, לעומת זאת בצעירותם הנוצות הן בצבע אפרפר.

== התנהגות ==
הנקר הירוק הוא ביישן וחשדן. הנקר מטפס על גזעי עצים.

בהשוואה לשאר הנקרים, הנקר הירוק הוא בעל מקור חלש, ולכן הנקרים הירוקים יבחרו בעצים רכים כדי לנקר בהם חורים. רק לעיתים נדירות הנקרים מתעופפים כדי לתקשר. במקום זאת הם מאוד קולניים ובעלי צווחה חזקה ומוכרת שמזכירה קול צחוק. דבר זה הוביל לשמם באזור מחייתם "yaffle".

הטיסה של הנקר היא גלית, עם 4-3 משקי כנפיים ואחריהן דאייה קצרה, כאשר הכנפיים מוחזקות על ידי הגוף.

לנקר הירוק לשון ארוכה באורך 10 סנטימטר וגמישה המצוידת בדוקרנים על הקצה כדי שתאפשר תפיסה טובה של חרקים, בעיקר נמלים מתוך הקרקע. הלשון כל כך ארוכה, שהיא חייבת להיות מגולגלת בתוך הפה שלו.

== תפוצה ונדידה ==
המקומות שבהם ניתן למצוא נקר ירוק הם בדרך כלל יערות פתוחים, פארקים, מטעים ושטחים חקלאיים באנגליה, ווילס וסקוטלנד. הם בדרך כלל לא נודדים, ולכן ניתן לראות אותם בכל ימות השנה.

למרות שהנקרים בדרך כלל לא נודדים, הנקר הירוק החל להגדיל את טווח הנדידה שלו לבריטניה. הם הגיעו לאי וייט בשנת 1910, ולראשונה התרבו הנקרים בסקוטלנד בשנת 1951, אולם הם עדיין לא הגיעו לאירלנד למרות היותם נפוצים יותר באזור הדרום.

== תזונה ==
נקר ירוק בדרך כלל יימצא על האדמה, על דשא בגינות או בפארקים, זאת כיוון שהתזונה שלו כוללת בעיקר נמלים מבוגרות, זחלים וביצים. הנקר ניזון גם מדברים אחרים כגון: זרעים או פירות, אך לרוב הדבר קורה רק בחורף, בזמן שקשה למצוא נמלים.
== רבייה==
לנקר ירוק לרוב יש הטלה אחת בחיים, שבה הוא מטיל 7-5 ביצים בדרך כלל בחודש מאי.

הנקרים בדרך כלל מקננים בתוך עצים ולרוב ישתמשו באותו עץ כל שנה, ואף יחזרו לאותו חור בעץ. לאחר שהגוזלים נולדים, ברוב הפעמים כל אחד מזוג הנקרים לוקח חצי מהגוזלים, ומראה להם היכן נמצא האוכל.

הזכר מזהה את הנקבה בעזרת צבע השפם שלה, זכר יחפש שפם בצבע שחור ואילו הנקבה מחפשת שפם בצבע אדום.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:נקריים
קטגוריה:קרואטיה: עופות
קטגוריה:אוסטריה: עופות
קטגוריה:גרמניה: עופות
קטגוריה:בעלי חיים שתוארו ב-1758
MEIDEX

סמליל הניסוי MEIDEX

ניסוי ה-MEIDEX (באנגלית: Mediterranean Israel Dust Experiment) הוא אחד מהניסויים הישראליים שבוצעו במעבורת החלל "קולומביה" במשימת STS-107 בשנת 2003. 

המטרה העיקרית של ניסוי זה הייתה לחקור כיצד ענני אבק וסופות אבק משפיעים על האטמוספירה ועל התחממות כדור הארץ. חקירה זו בוצעה באמצעות שימוש בחיישנים שהופעלו מרחוק, על ידי אסטרונאוטים על סיפון מעבורת הקולומביה, וכן באמצעות ביצוע תצפיות על פני הים ועל שטח מדברי. החיישנים והתצפיות אפשרות לבחון את רצף המרחב-זמן ואת התכונות הפיזיקליות של האבק המדברי המצוי באטמוספירה שמעל צפון אפריקה, המזרח התיכון והאזורים במדבר סהרה אשר משתרעים על האוקיינוס האטלנטי.

מטרה נוספת של הניסוי הייתה לבדוק את השפעת הברקים על האטמוספירה העליונה. ברקים חזקים פולטים גלים אלקטרומגנטיים המייצרים צורות בעלות הילה אדומה מעל לברקים. ההילה האדומה הזאת מכונה שדוני ברקים (או לחלופין "פיות"). התופעה של ה"שדונים" מתקיימת במשך כאלפית השנייה. במסגרת הניסוי, נערכו תצפיות על תופעה זו.

== קישורים חיצוניים ==
* [http://www.openu.ac.il/publications/magazine-01/download/p20-21.pdf הקשר בין סופות אבק, נאס"א ובין האוניברסיטה הפתוחה]
* [https://www.nasa.gov/sites/default/files/atoms/files/meidex.pdf אודות ניסוי MEIDEX] אתר נאס"א
* 

== הערות שוליים ==

קטגוריה:פיזיקה: ניסויים
אליזבת, נסיכת פרוסיה

אליזבת, נסיכת פרוסיה (בגרמנית: Prinzessin Elisabeth von Preußen; 18 ביוני 1815 – 21 במרץ 1885), הייתה אמו של לודוויג הרביעי, הדוכס הגדול של הסן.

==ביוגרפיה==
אליזבת נולדה ב-18 ביוני 1815 בברלין, לוילהלם, נסיך פרוסיה, אחיו הצעיר של פרידריך וילהלם השלישי, מלך פרוסיה, ומריה אנה, נסיכת הסן-הומבורג בתם של פרידריך החמישי, רוזן הסן-הומבורג וקרולינה, רוזנת הסן-דרמשטדט.

ב-22 באוקטובר 1836 התחתנה אליזבת עם קרל, נסיך הסן, בנו של לודוויג השני, הדוכס הגדול של הסן, ממנו נולדו לה 4 ילדים. בשנת 1858 בנו בני הזוג בית מחסה לעניים, ובנוסף תרמו לצורך העניים 10,000 פלורינים. בשנת 1862 התחתן בנה לודוויג עם אליס, נסיכת הממלכה המאוחדת, בתה של ויקטוריה, מלכת הממלכה המאוחדת, ומאוחר יותר פרש גיסה לודוויג השלישי, הדוכס הגדול של הסן לאחוזתו בזיהיים, ואילו אליזבת ומשפחתה נשארו בארמון המלכותי בדרמשטאדט.

בשנת 1877 מת בעלה קרל, נסיך הסן, ושלושה חודשים מאוחר יותר מת אחיו לודוויג השלישי, הדוכס הגדול של הסן ללא ילדים, ובנה לודוויג הרביעי, הדוכס הגדול של הסן עלה לשלטון במקומו. בשנת 1884 השתתפה אליזבת בחתונת נכדתה ויקטוריה, נסיכת הסן עם לודוויג פון באטנברג, וב-21 במרץ 1885 מתה בביתה בדרמשטאדט.

==משפחתה==
ב-22 באוקטובר 1836 התחתנה אליזבת עם קרל, נסיך הסן, ממנו נולדו לה 4 ילדים:
* לודוויג הרביעי, הדוכס הגדול של הסן (1837–1892), התחתן עם אליס, נסיכת הממלכה המאוחדת, ולאחריה התחתן עם אלכסנדרינה הוטן-צ'פסקה
* היינריך, נסיך הסן (1838–1900), התחתן עם הברונית קרוליין מנידה, ולאחריה התחתן עם הברונית אמילי מדורנברג
* אנה, נסיכת הסן (1843–1865), התחתנה עם פרידריך פרנץ השני, הדוכס הגדול של מקלנבורג-שוורין
* וילהלם, נסיך הסן (1845–1900), התחתן עם הברונית ז'וזפין מליכטנברג

==אילן יוחסין==

==קישורים חיצוניים==

* 

קטגוריה:נסיכות פרוסיה
קטגוריה:ילידות 1815
קטגוריה:נפטרות ב-1885
שריר המצח

שריר המצח או בשמו המדעי frontalis הוא שריר שמכסה חלק מהמצח. הוא נחשב לחלק מהשריר העורפי-מצחי (occipitofrontalis) שריר אשר כולל בתוכו את שריר המצח ומכסה את כל אזור הפנים.

שריר המצח ממוקם בחלק הקדמי של הראש, מתחיל בחלקו העליון של המצח ומסתיים בחלקו העליון של האף. מקור השריר בגיד שטוח ורחב המחבר בין שריר המצח לשריר העורף בחלקו העליון של הגולגולת, הנקרא galea aponeurotica. סיביו של השריר מכוונים בכיוון אנכי והשריר אינו משתמש בעצמות הקרובות אליו.

== תיאור השריר ==
שריר המצח הוא חלק ממערכת שרירים הנקראים שרירי הבעה, והוא הגדול מביניהם. השריר דק יחסית לשרירים אחרים, והוא מהווה חלק גדול מהשריר העורפי-מצחי. הסיבים של שריר זה הם אנכיים. השריר מקושר עם שריר הבעה נוסף - הפרוצרוס. העצב האחראי על תפקוד שריר המצח הוא עצב הפנים שאחראי גם לתזוזת שרירים אחרים בפנים ומקבל דם מהעורק הסופראורביטלי.

== תפקידי שריר המצח ==
לשריר המצח שני תפקידים :תפקידו העיקרי של שריר המצח הוא לעזור לאדם להרים את גבותיו במיוחד כשהאדם מסתכל למרחק, תנועה זו עוזרת לאדם לראות יותר טוב עצמים כהים או רחוקים. תפקיד נוסף של שריר המצח הוא לקמט את המצח לשם הבעת פנים שמביעה חוסר רצון.

== טיפולים קוסמטיים בשריר המצח ==
יש אנשים הנוהגים להזריק בוטוקס לאזור שריר המצח כדי שלא יהיו קמטים אופקיים אשר נוצרים על ידי שריר המצח.

הבוטוקס מכיל חומר בשם בוטולינום טוקסין A חומר זה מונע המשך התכווצות סיבי שריר המצח על ידי שיתוק החיבור בין העצב לשריר.

הגוף מפרק לאט את החומר עד שמגיע לפעילות מלאה חוזרת של סיבי השריר.

==הערות שוליים==

קטגוריה:שרירי הראש
ברווז חד-זנב

קריאה של ברווז חד-זנב
ברווז חד-זנב (שם מדעי: Anas Acuta) הוא עוף מים ממשפחת הברווזיים, שנפוץ בצפון אמריקה הצפונית, וכן בצפון אסיה.

== תיאור ==
אורך גופו 51–66 ס"מ ומשקלו כ-1250-800 גרם (הזכרים גדולים וכבדים יותר). זהו ברווז גדול, שגזרתו עדינה.

הברווז הזכר ניכר בצבעיו הבולטים: ראשו וגרונו, שצבעם חום-שוקולד, מנוגדים לחזה ולבטן הלבנים. התת-שת (שורש הזנב) שחור והזנב לבן. בתעופה, בולט בכנפיו סמל המזכיר דגל ירוק בעל שוליים לבנים. רגליו אפורות, וצבע עיניו צהוב-חום.

הנקבה, שצבעה חום-מנומר כשאר נקבות הברווזים, בולטת בצווארה הארוך והצר ובמקורה הארוך והמחודד. צבע ראשה נוטה פעמים רבות לג'ינגי, רגליה אפורות ונוטות לצבע כחול, וצבע עיניה חום.

כאשר הברווז מתהפך, בולטים מחוץ למים התת-שת השחור והזנב המחודד.

== תפוצה ==
=== בעולם ===
הברווז חד-הזנב מקנן באזורי הטייגה והטונדרה, צפונית לתחום התפוצה של הברכייה. כל האוכלוסיות של ברווז זה נודדות דרומה בחורף. האוכלוסיות האירופאיות והמערב-אסייתית נודדות למרכז אירופה, לאפריקה ולמזרח התיכון. על אף שהוא אינו מוכר כמין בסיכון, אוכלוסייתו העולמית נמצאת במגמת ירידה. באמריקה הצפונית ירד מספר הפריטים בכ-70%.

=== בישראל ===
ברווז זה הוא חולף שכיח בשתי עונות - סתיו וחורף - במספרים קטנים. בסתיו הוא נראה החל מסוף אוגוסט, כשהוא חולף מעל לים התיכון בלהקות קטנות, או כשהוא חונה במאגרי מים בפנים היבשת.

== רבייה ==
שני הזוויגים מגיעים לבגרות מינית בגיל שנה. החיזור וההזדווגות נעשים בתוך המים. עונת הרבייה היא בין אפריל ליוני. הנקבה מטילה 7–9 ביצים, והקן נבנה על הקרקע. במקרה של הרס הקן על ידי טורף, הנקבה תטיל תטולה נוספת ("דגירת מילואים"). הנקבה דוגרת לבדה, ומשך הדגירה הוא בערך 22 - 24 ימים. הצעירים נשארים עם אמם עד שכל גופם מתכסה בנוצות. בערך חצי מהאפרוחים זוכים להגיע לבגרות מינית.

== התנהגות ==
הברווז חד הזנב ממעט לפעול ביום, ואוכל בעיקר בשעות בין הערביים. סביבת המחיה שלו היא נחלים, והוא מעדיף מים עמוקים יותר ממרבית הברווזים. צווארו הארוך מותאם לאכילה מהבוץ שעל קרקעית הנחלים, ולעיתים הוא אף צולל על מנת לאסוף מזון. כך הוא נמנע מתחרות על משאבי המזון עם מיני ברווזים אחרים, שאינם נוהגים כמתואר. ברווז זה נחשב חששן למדי.

== גלריה ==
<gallery widths="200">
Northern Pintails (Male & Female)- Up-ending I 342.jpg|התת-שת בעת צלילה: זכר (מימין) ונקבה (משמאל)
Northern pintail.1.jpg|זכר בתעופה
Northern Pintails, Garganies etc.- Taking off at Purbasthali I IMG 1544.jpg|להקת ברווזים חדי-זנב
Onagagamo 06f9740.jpg|צעירים: זכר (למעלה) ושתי נקבות (למטה)
Anas acuta MHNT.ZOO.2010.11.20.6.jpg |Museum specimen
</gallery>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ברווזים מצויים
קטגוריה:ארץ ישראל: אווזאים
קטגוריה:בעלי חיים שתוארו ב-1758
מורטן הארקט

הארקט, נובמבר 2010
מורטן הארקט (בנורווגית: Morten Harket; נולד ב-14 בספטמבר 1959) הוא זמר נורווגי, הידוע ביותר כסולן להקת א-הא.

==ביוגרפיה==
הארקט נולד בעיירה אסקר שבמזרח נורווגיה, אביו רופא ואמו מורה לכלכלה. 

ב-1982 הקים את להקת א-הא אשר זכתה להצלחה רבה ברחבי העולם. 

ב-1993 הוציא את אלבום הסולו הראשון שלו וב-2009 הלהקה התפרקה רשמית.

הוא הופיע מספר פעמים בקונצרט פרס נובל לשלום, הן במסגרת הלהקה והן כזמר סולו. 

ב-1996 השתתף בהנחיית תחרות האירוויזיון.

הוא שיתף פעולה עם מספר אמנים – בהם קרולה הגקוויסט, וב-2005 הופיע בקונצרט של קרן החירום הבינלאומית של האומות המאוחדות לילדים שנערך בקופנהגן.

ב-2010 שיחק בסרט "יוהאן".

==קישורים חיצוניים==

* 

* 

קטגוריה:זמרים נורווגים
קטגוריה:זמרים בעלי מנעד קולי של 5 אוקטבות
קטגוריה:מנחי האירוויזיון בנורווגיה
קטגוריה:שופטי The Voice
קטגוריה:משתתפי הזמר במסכה (תוכנית טלוויזיה בריטית)
קטגוריה:נורווגים שנולדו ב-1959
אלכסנדר קר

אלכסנדר ג'ון הנרי קֶר (באנגלית: Alexander John Henry Kerr 2 בדצמבר 1892 - 4 בדצמבר 1964) היה קצין מכונות ימי בצי הסוחר האנגלי ואחר סיטונאי עיתונים. הוא נודע ביותר בשירותו במשלחת הטראנס-אנטארקטית האימפריאלית בשנים 1914–1916, עליו קיבל את מדליית הקוטב מכסף.

== חייו ==
קר נולד ב-1892 באיסט האם, שהייתה אז חלק מאסקס, אך צורפה לאחר מכן ללונדון רבתי. הודות להכשרתו כמכונאי ספינות, הצטרף לאנדיורנס בתפקיד מכונאי שני. אף כי ה"אנדיורנס" הייתה מפרשית תלת-תורנית, היה לה גם מנוע פחם וחלק גדול מן הזמן שייטה כאוניית קיטור.

קר עבד בפיקוחו של המכונאי הראשי לואיס ריקינסון, שהיה לידידו ולשותפו לתא. קר השתדל לעזור בהנעת ה"אנדיורנס" אל היעד, שבחר מנהיג המשלחת, סר ארנסט שקלטון, והוא מדף הקרח פילכנר, המחובר ליבשת אנטארקטיקה. כדי להגיע ליעד זה, היה צוות ה"אנדיורנס" צריך לפלס דרך לספינה בים ודל, החסום ופקוק בגושי קרח-ים דחוס. האונייה לא הצליחה להגיע אל מדף הקרח, משום שקרח ים דחוס סגר עליה מכל עבריה וכלא אותה בתוכו כשהחורף של 1915 ירד על אנשי המשלחת. התנאים החמירו והלכו במשך החורף ובנובמבר 1915 לא הייתה לשקלטון ברירה אלא להורות לאנשיו להתפנות מן האונייה, שנמחצה בהדרגה בין מצופי הקרח הכבדים. קר וחבריו למשלחת היו לניצולי אונייה טרופה בלב ים ודל הקפוא. הם חנו על מצופי קרח, שנסחפו צפונה אל מעבר דרייק ולתוך מים חמימים יותר. כאשר המצוף שעליו מצאו מקלט לאחר טביעת ה"אנדיורנס" התפרק תחתיהם, נמלטו קר וחבריו למשלחת בשלוש סירות ההצלה של האונייה, שהגדולה בהן הייתה הג'יימס קיירד. לאחר מסע ימי הרה סכנות, נחתה החבורה באי הפיל, סמוך לחופי חצי האי האנטארקטי, משם חולצה באוגוסט 1916.

עם שובו לבריטניה, התגייס קר לצי המלכותי ושירת שם במשך המחצית השנייה של מלחמת העולם הראשונה. הודות לניסיונו הקוטבי, נשלח לצפון רוסיה, בניסיון הכושל של הממלכה המאוחדת ושאר מדינות מערביות לתמוך בלוחמים נגד הצאר ונגד הקומוניסטים ברוסיה, הנתונה במהפכה. קר שמר על קשר עם שקלטון בתקופת שירותו במימי רוסיה; וכאשר החוקר הוותיק הודיע על תוכניותיו לעוד משלחת אנטארקטית בשנת 1921, חתם קר על חוזה להפליג באונייה "קווסט", הפעם כמכונאי ראשי. משלחת שקלטון-רווט הסתיימה בטרגדיה, כאשר שקלטון הלך לעולמו בהתקף לב בג'ורג'יה הדרומית בינואר 1922. עם תום מה שכונה העידן ההרואי של חקר אנטארקטיקה, חזר קר ללונדון והשתקע שם סופית. הוא חידש את חייו כמהנדס אזרחי, מומחה ליחידות הכוח של סירות הנתבים בנמל לונדון. 

בשנת 1917 נשא קר לאישה את ליליאן מיטשל. לזוג נולדו שני ילדים, ג'ק קר (1918) ואיילין קר (1920). בשנת 1934 עשה קר הסבה נוספת בקריירה ובנה לו חיים חדשים כספק סיטונאי לחנויות קטנות. הפירמה שלו, ששכנה באילפורד, הפיצה ממתקים, טבק ועיתונים לחנויות בעלות זיכיון לממכר עיתונים וטבק. אלכסנדר קר מת בגיל 72 בבית חולים בסטפני, ובכך שימר את קשריו עם מזרח לונדון עד מותו.

==הערות שוליים==

קטגוריה:המשלחת הטראנס-אנטארקטית האימפריאלית
קטגוריה:בריטים שנולדו ב-1892
קטגוריה:בריטים שנפטרו ב-1964
אנה, נסיכת הסן

אנה, נסיכת הסן (בגרמנית: Anna von Hessen und bei Rhein; 25 במאי 1843 – 16 באפריל 1865), הייתה אשתו של פרידריך פרנץ השני, הדוכס הגדול של מקלנבורג-שוורין.

==ביוגרפיה==
אנה נולדה ב-25 במאי 1843 בבסונגן שהשתייכה להדוכסות הגדולה של הסן, לקרל, נסיך הסן, ולאליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג.

בצעירותה הייתה אנה מועמדת לנישואין עם אדוארד, נסיך ויילס, אולם לבסוף הוא התחתן עם אלכסנדרה, נסיכת דנמרק. ב-4 ביולי 1864 התחתנה אנה עם פרידריך פרנץ השני, הדוכס הגדול של מקלנבורג-שוורין, ממנו נולדה לה בת אחת - אנה, דוכסית מקלנבורג-שוורין (1865–1882). שבוע לאחר הלידה מתה אנה בשוורין, כתוצאה מזיהום לידה.

== אילן יוחסין ==

==קישורים חיצוניים==

קטגוריה:ילידות 1842
קטגוריה:נסיכות גרמניות
קטגוריה:נפטרות ב-1865
אליפות איטליה בכדורגל 1910/1911

אליפות איטליה בכדורגל 1910/1911 הייתה העונה ה-14 של התחרות שאורגנה על ידי התאחדות הכדורגל האיטלקית. המשחקים החלו ב-27 בנובמבר 1910 והסתיימו ב-11 ביוני 1911. 

בתחרות השתתפו 13 קבוצות. עבור הניצחון הוענקו שתי נקודות ונקודה עבור תוצאת תיקו.

פרו ורצ'לי זכתה באליפות בפעם השלישית בתולדות המועדון. 
 
==מהלך התחרות==
בשלב הראשון של התחרות התקיימו תחרויות אזוריות.

* פיימונט-לומברדיה-ליגוריה
התחרות התקיימה בהשתתפות 9 קבוצות בשיטת משחק בית ומשחק חוץ. פרו ורצ'לי זכתה במקום הראשון והתקדמה למשחק האליפות.

* ונטו - אמיליה-רומאניה
התחרות התקיימה בהשתתפות 4 קבוצות בשיטת משחק בית ומשחק חוץ. ויצ'נצה זכתה במקום הראשון והתקדמה למשחק האליפות.

===משחקי הגמר===
משחקי הגמר התקיימו בשיטת משחק בית ומשחק חוץ ונערכו ב-1 ביוני וב-18 ביוני. פרו ורצ'לי ניצחה 3:0 ו-2:1 ובכך זכתה באליפות.

==קישורים חיצוניים==
* [http://www.rsssf.com/tablesi/italhist98-25.html#11 נתונים מאתר rsssf]

איטליה
איטליה
קטגוריה:עונות באליפות איטליה בכדורגל
נחל נקרות

מצד נקרות
נחל נקרות הוא נחל אכזב באזור מכתש רמון הנשפך אל נחל הערבה. הנחל נקרא בערבית ואדי אלג'ריר ("הנחל הגורר"). הוא נקרא כך בשל הגומחות הרבות שנחצבו על ידי השיטפונות בדפנות הקניון.

== תיאור הנחל ==
ממוזער
נחל נקרות הוא מן הגדולים שבנחלי הר הנגב. אורכו כ-60 ק"מ ושטח אגן הניקוז שלו כ-1,000 קמ"ר. בקירותיו של הנחל שכבות של אבן חול נובית מתקופת הקרטיקון התחתון. הנחל מישורי מאוד ורק חלק קטן ממנו צר. קיים בנחל עיקול המכונה "פרסת נקרות", שבו תחום הנחל בין קירות מצוקיים של סלעי גיר. בסיומה של פרסת נקרות נדחס הנחל למעוק צר שאורכו כ-200 מ', עומקו כ-10 מ' ורוחבו מטרים ספורים. לעיתים, הקרקע של המעוק מוצפת במים עמוקים לאחר שיטפונות החורף.

==מצד נקרות==

מצד נקרות הוא מבנה נבטי ומצד רומי ששימש כעמדת שמירה ושוכן על גדת נחל נקרות. העמדה הוקמה על ידי הנבטים כדי להגן על דרך הבשמים. לאחר השתלטות האימפריה הרומית על דרכי המסחר הנבטיות, המקום נעזב. בתקופה הרומית הקדומה, המצד שימש כתחנות שיירות נבטית, בתקופה הרומית המאוחרת שימש כמצד רומי ונקודת שמירה. סמוך למושב עין יהב, במרחק כקילומטר אחד ממזרח לכביש הערבה, נבנה לרוחב הנחל סכר עפר. הסכר נועד להשהות באפיקו את מי השיטפונות, כדי שיחלחלו אל אפיק מי התהום. בצד הדרומי של הנחל נמצאת מערה קטנה הנקראת "מערת נקרות" שגובהה מטר וחצי עם חול ים בתוכה. כתוצאה מהתחתרות מי השיטפונות בבסיס המצוק, נוצרה המערה. המערה צרה וארוכה.

== מסלול הנחל ==
הנחל מתחיל בקרבת שפתו הדרומית- מזרחית של מכתש רמון כ-2.5 ק"מ צפונית- מערבית לפסגת הר עודד. הנחל זורם בקער בין קמר רמון וקמר עריף. ערוץ הנחל רחב ומדרונותיו מתונים וכלי רכב יכולים לעבור בו עד למקום שבו נחל נקרות חוצה את כביש מצפה רמון-אילת. נחל נקרות עובר בקער עד נקודת חיבורו עם נחל רמון. בהמשך הוא חוצה את כביש מצפה רמון-אילת ומתלכד עם נחל רמון. בהמשך נחל נקרות זורם דרומה, מזרחה ולבסוף צפונה. הנחל חוצה את קו השבר של רמון וחוצה את כביש הערבה, נמשך כ-4 ק"מ עד התלכדותו עם נחל הערבה.

דרך עפר מהנחל מובילה לנחל חדב.

== ממצאי חפירות ==
בין השנים 1981-1982 רודולף כהן ערך חפירות ארכאולוגיות באתר. במסגרת החפירות נגלו על רצפת החדרים של המבנה הנבטי כלים קרמיים הכוללים קערות מצוירות, נרות וסירי בישול האופייניים למאה הראשונה לספירה. באותן חפירות נמצאו מטבעות נבטים של הקיסר אלגבאלוס.

== בעלי חיים ==
מדי פעם נצפים בנחל עדרי יעלים וערודים. 

== צמחייה ==
בנחל יש כמה עצי שיזף, ויש צמחייה מדברית אופיינית ודקלים קטנים.

==גלריה==
<gallery mode="packed">
קובץ:Israel Hiking Map מפל 2.jpeg|alt=
קובץ:Makhtesh-ramon-nahal-neqarot-a.JPG|alt=
קובץ:Makhtesh-ramon-nahal-neqarot-d.JPG|alt=
קובץ:Makhtesh-ramon-nahal-neqarot-wüstenechse.JPG|alt=
קובץ:Makhtesh-ramon-wadi-neqarot.jpg|alt=
קובץ:Nachal Nekarot 23.jpg|alt=
קובץ:Neka317.JPG|alt=
קובץ:PikiWiki Israel 47154 Nekarot cave.JPG|alt=|מערת נקרות
</gallery>

==לקריאה נוספת==

* [http://amudanan.co.il/w/P896751 מערת נקרות] מתוך [http://amudanan.co.il עמוד ענן]
* [https://www.tiuli.com/forum/forum_posts.asp?tid=3130 פורום אתר טיולי- נחל נקרות] 

== הערות שוליים ==

נקרות
קטגוריה:הורחב ערך בשתפ עם ויקימדיה ללא תבנית
קטגוריה:שביל ישראל
אליפות איטליה בכדורגל 1911/1912

אליפות איטליה בכדורגל 1911/1912 הייתה העונה ה-15 של התחרות שאורגנה על ידי התאחדות הכדורגל האיטלקית. המשחקים החלו ב-24 בספטמבר 1911 והסתיימו ב-5 במאי 1912. 

בתחרות השתתפו 14 קבוצות. עבור הניצחון הוענקו שתי נקודות ונקודה עבור תוצאת תיקו.

פרו ורצ'לי זכתה באליפות בפעם הרביעית בתולדות המועדון. 
 
==מהלך התחרות==
כשלב מוקדם, קבוצת קאזאלה התמודדה נגד "רסינג מילאנו" על הזכות להשתתף בליגה וניצחה 1:1 ו-1:0.

בהמשך התקיימה תחרות אזורית כמו בעונה הקודמת.

* פיימונט-לומברדיה-ליגוריה
התחרות התקיימה בהשתתפות 10 קבוצות בשיטת משחק בית ומשחק חוץ. פרו ורצ'לי זכתה במקום הראשון והתקדמה למשחק האליפות.

* ונטו - אמיליה-רומאניה
התחרות התקיימה בהשתתפות 4 קבוצות בשיטת משחק בית ומשחק חוץ. ונציה זכתה במקום הראשון והתקדמה למשחק האליפות.

===משחקי הגמר===
משחקי הגמר התקיימו בשיטת משחק בית ומשחק חוץ ונערכו ב-28 באפריל וב-5 במאי. פרו ורצ'לי ניצחה 6:0 ו-7:0 ובכך זכתה באליפות עונה שנייה ברציפות.

==קישורים חיצוניים==
* [http://www.rsssf.com/tablesi/italhist98-25.html#12 נתונים מאתר rsssf]

איטליה
איטליה
קטגוריה:עונות באליפות איטליה בכדורגל
נחל שני

נחל שני (בערבית: وادي أبو أليك – ואדי אבו עלאליק, "נחל שני") הוא נחל אכזב קניוני באזור הרי אילת הנשפך אל נחל רחם והוא אחד מהנחלים הארוכים והגדולים באזור הרי אילת.

== תיאור הנחל ==
אורכו של נחל שני כ-13 ק"מ. מקורות הנחל במדבר סיני באזור בקעת הירח וג'בל קרין אלעתוד, ממנו זורם הנחל מזרחה. ליד החלק הדרומי של הר שני נכנס הנחל לתחומי ישראל, ומכאן הוא נבלע בתוך נקיק צבעוני של אבן חול - הקניון האדום - ממנו נמשך הנחל מזרחה בקטע קניוני רחב, תחילה בין קירות אבן העשויים מחול, ובהמשך בין צוקי גיר זקופים. בערוץ הנחל מפלים ומחסומי סלעים. הנחל מתחבר אל נחל רחם. בחיבור נחשפים בקרקעית ובצלעותיו, העשויים מגיר, ריכוזים גדולים של מאובנים. בנקודת השפך של נחל שני לנחל רחם, נגלית דרך עפר שראשיתה בבאר אורה שבדרום. שביל מסומן עובר לאורך ערוצו של נחל שני מן הקניון האדום עד מפגש הנחלים שני ורחם.

== אטימולוגיה ==
נחל שני (בערבית: ואדי אבו עלאליק) נקרא כך בגלל צבעה של אבן החול אשר הנחל חתור בה.

== הקניון האדום ==

הקניון האדום
קניון המהווה חלק מערוצו של נחל שני המגיע מצידו,
נבלע בתוך נקיק צבעוני של אבן חול אדומה שהמים חתרו בה ופתחו מעבר צר העטור בציורי קיר שהטבע יצר.

== סוגי צמחייה ==
בנחל שני דרום יש צמחייה רבה, עצי שיטת נגב ומינים רבים של שיחים (כגון: ענת המדבר, אכילאה ריחנית, קזוח עקום וכוכב ריחני), ובניגוד לכך בצפון מזרח נחל שני לאורך כל מורדות הר עוזיהו צמחייה מדברית דלילה (כמו: שיחי רותם המדבר, מלוח קיפח, צלף) המהווה מקור מזון לבעלי החיים המסתובבים באזור זה.

== בעלי חיים ==
ניתן לצפות בבעלי חיים כמו יעלים המגיעים לאזור זה לקבלת מקור מזון מהצמחייה המדברית של נחל שני.

== הערות שוליים ==

קטגוריה:הרי אילת: נחלים